সেসক্যুইঅক্সাইড
সেসক্যুইঅক্সাইড হল একধরনের অক্সাইড যৌগ যাতে কোনো মৌল বা মূলক অক্সিজেনের সাথে ২:৩ অনুপাতে অবস্থান করে। যেমন অ্যালুমিনিয়াম অক্সাইড Al2O3, ফসফরাস(III) অক্সাইড P4O6। এই অক্সাইড গুলির বেশিরভাগ ক্ষেত্রে অক্সিজেনের সাথে ধাতু যুক্ত হয় যাদের জারণ সংখ্যা +৩ হয় (যেমন Al, Fe ইত্যাদি)। সাধারণত অক্সিজেনের জারণ সংখ্যা হয় -২। ক্ষার ধাতু কর্তৃক নির্মিত সেসক্যুইঅক্সাইডগুলি ব্যতিক্রমী হয়ে থাকে কারণ এতে অক্সিজেন পারক্সাইড O2−2 বা সুপারঅক্সাইড O−2 রূপে বর্তমান থাকে। যেমন রুবিডিয়াম সেসক্যুইঅক্সাইড Rb4O6 বা (Rb+)4(O2−2)(O−2)2। অধাতু ও ধাতুকল্প কর্তৃক নির্মিত সেসক্যুইঅক্সাইড সাধারণত সমযোজী যৌগ হওয়ার জন্য এখানে জারণ সংখ্যার বিচ্যুতি লক্ষ্যণীয়। যেমন বোরন ট্রাইঅক্সাইড B2O3, ডাইনাইট্রোজেন ট্রাইঅক্সাইড N2O3। বিরল মৃত্তিকা মৌল কর্তৃক নির্মিত সেসক্যুইঅক্সাইডগুলি তিন ধরনের কেলাস সৃষ্টি করে, যথাক্রমে: হেক্সাগোনাল, মনোক্লিনিক ও বডি-সেন্টার্ড কিউবিক।